
Ministru kabineta noteikumi Nr. 636
Rīgā 2024. gada 8. oktobrī (prot. Nr. 41 25. §)
Grozījumi Ministru kabineta 2006. gada 31. oktobra noteikumos Nr. 899 "Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība"
Izdoti saskaņā ar Farmācijas likuma 5.panta 20.punktu
· Izdarīt Ministru kabineta 2006. gada 31. oktobra noteikumos Nr. 899 "Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība" (Latvijas Vēstnesis, 2006, 180. nr.; 2007, 54. nr.; 2008, 53., 150. nr.; 2009, 22., 138., 155. nr.; 2010, 18., 94., 172., 206. nr.; 2011, 35., 51., 170., 205. nr.; 2012, 79., 101., 120., 165. nr.; 2013, 179., 251. nr.; 2014, 217. nr.; 2015, 104., 245. nr.; 2016, 187. nr.; 2017, 254. nr.; 2018, 5., 158. nr.; 2019, 82., 146. nr.; 2020, 123A., 190. nr.; 2021, 180A., 248. nr.; 2023, 212. nr.; 2024, 63A., 141. nr.) šādus grozījumus:
· 1. Izteikt 99. punktu šādā redakcijā:
· "99. Zāļu un medicīnisko ierīču iegādes izdevumu kompensācijai šajā nodaļā paredzētajos gadījumos izlieto ne vairāk par 2,2 % no zāļu iegādes izdevumu kompensācijai piešķirtajiem līdzekļiem."
· 2. Izteikt 100. punktu šādā redakcijā:
· "100. Nacionālais veselības dienests šajā nodaļā paredzētajos gadījumos kompensē zāļu un medicīnisko ierīču iegādes izdevumus ne vairāk par 30 000,00 euro vienam pacientam 12 mēnešu periodā. Individuālās kompensācijas apmērs tiek aprēķināts no zāļu vai medicīnisko ierīču cenas, kas atbilst šo noteikumu 30. punktā noteiktajām prasībām."
· 3. Papildināt ar 148. punktu šādā redakcijā:
· "148. Šo noteikumu 100. punkts par zāļu un medicīnisko ierīču iegādes izdevumu kompensēšanu ne vairāk par 30 000,00 euro vienam pacientam 12 mēnešu periodā piemērojams ar 2024. gada 1. oktobri."

	Ministru prezidente
	(paraksts*)
	E. Siliņa

	Veselības ministrs
	(paraksts*)
	H. Abu Meri


* Dokuments ir parakstīts ar drošu elektronisko parakstu

